Видеонаблюдение в изборния ден – възможност с редица неизвестни - Анализи - Дневник\n06:57, 17 яну 21 , 3256\nСред минусите от употребата на видеоконтрол в секциите се посочва и че то може да повиши напрежението в края на изборния ден и да окаже допълнителен натиск върху СИК, които да се затруднят при преброяването на гласовете.\nАнализът е препубликуван от страницата "Отворен парламент".\nВ началото на месеца се проведоха серия от срещи със заинтересовани страни при президента Румен Радев във връзка с предстоящите парламентарни избори.\nРедица политически партии, участващи в тези консултации, лансираха идеите за осигуряване на видеонаблюдение и/или излъчване в реално време през изборния ден и/или при преброяването на резултатите. Сред техните основни аргументи в защита на тези предложения е повишаване прозрачността в изборния процес.\nВ тази публикация екипът ни представя накратко предимствата и недостатъците, свързани с видеонаблюдението в изборния ден. Те са базирани на становища и документи на международни организации и експерти, свързани с прилагането на подобна практика в други държави. Този текст цели да представи аргументи за и против видеонаблюдението в изборния ден, които според нас трябва да са в основата на дебата за евентуално въвеждане на такъв способ.\nДве са основните линии, по които се предлага да се случи видеонаблюдение в изборния ден у нас. Едната е то да бъде институционализирано - осигурено чрез камери и технически средства от държавните органи (например Централната избирателна комисия). Втората - за предоставяне на възможност на различни лица - участници в процеса (наблюдатели, застъпници, кандидати, представители на партии и дори членове на секционни комисии), да излъчват в реално време от различните секции, в които се намират.\nКои са предимствата на видеонаблюдението в изборния ден\nНа първо място експертите изтъкват възможността за повишаване на доверието в изборния процес и особено по отношението на определянето и отчитането на крайните резултати в секциите. Те допълват, че наличието на камери може да е предпоставка за ограничаване на порочни практики, свързани с купуване и продаване на гласове и други форми на натиск над избирателите.\nВидеоизлъчването дава възможност на всеки желаещ да види как е организирано изборното помещение по всяко време - разположение на кабината за гласуване, машините в секции с машинен вот, разпределение на дейностите между членовете на секционната избирателна комисия (СИК) и т.н. В страни, където политическите права на гражданите не са добре защитени, видеонаблюдението може да помогне срещу евентуални политически репресии.\nВсички експерти, посочващи тези предимства, ги обвързват с въвеждането на ефективна правна и административна рамка, която да очертава достатъчно ясно правилата за използване на средства за видео излъчване в изборния ден и всички произтичащи от това последици.\nВ страната се застъпва тезата, че видеонаблюдението ще има дисциплиниращ ефект за членовете на секционните избирателни комисии. Припомняме, че в български условия СИК се съставят на квотен принцип от партиите, представени в българския и европейския парламенти. Гражданско наблюдение чрез излъчване в реално време от секциите позволява известен контрол върху действията на изборната администрация и достъп до процеса на по-широк кръг участници (например извънпарламентарните партии, наблюдатели, медии и др.).\nОпитът на Института за развитие на публичната среда (ИРПС) като организация, която е регистриран наблюдател на изборите повече от 10 години, показва, че снимането в секционните комисии е възможно и към този момент (но не и излъчването на живо). То обаче следва да не нарушава тайната на вота, да не накърнява правото на избирателите да не бъдат снимани и да не е в разрез с процедурите на изборната администрация.\nВ случаите, когато наши наблюдатели са ни изпращали снимков и видео материал като доказателство за различни видове нарушения, сигналите до отговорните институции са подавани от името на организацията. Аргумент в тази насока за нас винаги е било запазването на анонимност за подателите на сигнала, за да не се излага на риск тяхната безопасност. Едва след започването на работа по сигнал от съответните институции и при съгласие на подателя сме разкривали неговата идентичност. Опитът ни обаче показва, че сигналите, които са подкрепени със съответния снимков/видео материал, не се приемат като доказателства за последващи действия от съответните органи.\nКои са недостатъците на видеонаблюдението в изборния ден\nСпоред експерти, въпреки че видеонаблюдението цели да изгради доверие в изборния процес, то може да има и редица недостатъци. Най-често се изтъква например, че ако не са строго регламентирани процедурите при които се извършва видеозаснемането, то може сериозно да засегне осигуряването тайната на вота и да допринесе за оказване на натиск върху избирателите. В българския контекст това е съществен риск в малките населени места, където често има един основен работодател - административна структура или бизнес предприятие.\nВ международните документи се предупреждава, че заснемането в изборните помещения може да представлява предпоставка за последващ натиск не само върху избирателите, а и върху независимите наблюдатели.\nКато практически недостатък се изтъкват техническите параметри на устройствата и качеството на картината, която излъчват. Той се засилва, когато не се използва централизиран/институционален подход за видеонаблюдение, а се въведе възможност за различни участници в изборния процес да излъчват/заснемат случващото се в секциите. В последния случай няма гаранция за съответно техническо обезпечаване на средствата за снимане, за легитимността на записите, тяхното съхранение, възможностите да бъдат използвани като доказателствен материал пред компетентните органи и пр.\nВ допълнение, заснемането само по себе си не може да предотврати грешки и нарушения в изборния процес. От тази гледна точка то няма как да замести физическото наблюдение в секциите. Ако видеоизлъчване се въведе само за края на изборния ден, това отново не е гаранция за разрешаването на проблеми, които са настъпили в останалата част от процеса. Фактът, че се заснема или излъчва в реално време преброяването на резултатите в конкретна секция, не е предпоставка, че ще има пряка видимост към бюлетините и изборните книжа - такава често не се осигурява дори за присъстващите физически в секциите лица.\nВ заключение може да се каже, че: предвид засиления обществен дебат по темата за въвеждане на видеозаснемане и излъчване на случващото се в изборния ден, трябва да отбележим, че според действащите правни норми в страната, присъстващите в секциите, с изключение на гласоподавателите, независимите наблюдатели и медиите, са страна в изборния процес. Членовете на секционните комисии се излъчват от партиите в българския и европейския парламенти, като носят и отговорност в рамките на изпълнение на задълженията си по време на изборите. Застъпниците и политическите представители от своя страна, са изразители на интересите на кандидатите, които се състезават за гласовете на избирателите. В този смисъл гаранция за неутралност на видео стрийма, ако той се осъществява по партийна линия, трудно би могла да се осигури.\nСпоред международните изследвания в тази насока, подобно нововъведение в изборния процес следва да е резултат от сериозни обществени обсъждания, така че да бъдат взети предвид всички гледни точки. Необходима е широка подкрепа от избирателите и достатъчно време за разяснението, възприемането и прилагането на тази практика.\nВсичко, което трябва да знаете за: Избори 2021 (253)\nНеправителствена организация с мисия да развива културата на гражданското участие в процеса на вземане на решения; разработване и прилагане на механизми за отчетност на публичните институции и контрол върху дейността им; въвеждане на иновационни практики и модели в дейността на публичната администрация.\n19:06, 08 мар 21 / Анализи 50\n15:29, 08 мар 21 / Анализи 36\n20:56, 08 мар 21 / Свят 20\n19:33, 08 мар 21 / Избори 2021 126\nsave_knforest 08:20, 17 яну 21 / Любопитно\n[quote#5:"Сенсей НАНАЙ"]Знаем само едно: гербавите се страхуват панически от честни избори. Що така бе, гербав...\nРейтинг: 641 07:00, 17 яну 21 Любопитно\nВидеонаблюдението е гаранция,че изборите ще бъдат спичелени от здравите либерални сили.🐵\nРейтинг: 800 07:14, 17 яну 21 Любопитно\nДобър анализ, още повече, че ИРПС имат страхотен доказателствен материал за всякакви изборни извращения от последните 10-сет години. Радвам се, че съм бил част и ще бъда част от наблюдателите им в силно феодализирана община на 100 км. от София, в един силно феодализиран МИР.\nРейтинг: 2153 07:43, 17 яну 21 Неутрално\nИ какво помага това на цялата измама , комунистите винаги са на власт ,каквито и избора да се направят ,колкото и да откраднат ,никога не ги залавят ,също поради това ,че нищо не се променя в нито една система ,безмислено начинание в комунистическа държава .\nРейтинг: 933 07:47, 17 яну 21 Неутрално\nВидео наблюдението по време на броенето ще доведе до касиране на изборите заради неграмотността на голяма част от секционните комисии, които не могат да си попълнят коректно протоколите.\n08:13, 17 яну 21\nРейтинг: 800 08:20, 17 яну 21 Любопитно\nЗнаем само едно: гербавите се страхуват панически от честни избори. Що така бе, гербави?\nПо принцип те се притесняват от морал и законност в политиката, защото ще лъснат много неща за тях.\nРейтинг: 4834 08:50, 17 яну 21 Любопитно\nКОЙ ще достави,постави , организира и извърши наблюдението........пак ще се окаже,че този който брои......\nРейтинг: 818 09:21, 17 яну 21 Весело\nИ с пряко предаване на скапаната платформата на ДБ.\nРейтинг: 615 09:24, 17 яну 21 Неутрално\nПри съвремените технологии осъществяването на максимално честни избори не е някаква непостижима задача.Проблема е ,че няма желание в политическата върхушка като всеки си мисли ,че ще успее да измами другите.Манталитет просто.\nЕто няколко идеи .Пълно заснемане и излъчване на процеса в секциите от достатъчно близо.От пускането на бюлетините в урната до оформяне на портокола.\nБюлетините се вадят една по една /не се исипва урната/Камерата да е на фокус и близо така ,че да се вижда всяка бюлетина при броенето и определянето за коя партия е.\nЗаснемане и на крайният портокол одобрен от всички застъпници и членове на комисиите.\nТрябва и ай ти да си свършат работата с разработване на сигурен и защитен софтуер\nза всички етапи.Примерно през него всяка секция качва резултата на флашка която в ЦИК се източва в централната система/нека има и паралелно ръчно въвеждане на портоколите /всеки с уникален код на флашка и при ръчно въвеждане /така при разминаване лъсва веднага коя секция се разминава и може да бъде преброена отново\nестествено видеозаснето и със представители от партиите.Така резултата ще излиза за час след вкарване на резултатите.\nТова са груби идеи но мисля ,че имаме достатъчно кадърни ай ти да създадат такъв /подобен на банковият като защита /софтуер.Е сигурно може и да измисли някой как да хакне ,но засичането с ръчно въведени портоколи е добра защита . Та така.\nРейтинг: 2347 09:25, 17 яну 21 Неутрално\n,,Две са основните линии, по които се предлага да се случи видеонаблюдение в изборния ден у нас. Едната е то да бъде институционализирано - осигурено чрез камери и технически средства от държавните органи (например Централната избирателна комисия). Втората - за предоставяне на възможност на различни лица - участници в процеса (наблюдатели, застъпници, кандидати, представители на партии и дори членове на секционни комисии), да излъчват в реално време от различните секции, в които се намират.”\nАаа никакви такива ,,наблюдатели”!\nЦИК купуват камерите, монтират и се приключва с всякакви интриги,манипулации и машинации!\nСтига сме се държали като децата в детската градина!\nРейтинг: 933 09:45, 17 яну 21 Неутрално\nЕ аре стига де, то нали всички останали са целите в бяло. Преди да се появи ГЕРб изборите не бяха по-добре организирани и по- честни, паметни бяха едни по времето на НДСВ в зала "Универсиада".\nРейтинг: 132 09:59, 17 яну 21 Неутрално\nВ Кърджалийско няма нужда от видеонаблюдение,дори от никакво наблюдение. Всички са под строй за ДПС.\nРейтинг: 797 10:05, 17 яну 21 Весело\nА какво пречи да се инсталират и скенери,като на летищата, за по-голям сеир и да ни разсъбличат и проверяват за забранени субстанции и други вредни вещества - голям смях ще падне? Пък току виж това шоу може да повиши и избирателната активност!\nРейтинг: 615 10:08, 17 яну 21 Неутрално\nНикой политик ,дори по света не е в абсолютно бяло.Въпроса е да вървим към максимално изсветляване на сивото.Съгласете се ,че не е едно и също да си в тъмно наситено сиво и да си в съвсем светло /пооочти/бяло сиво/както е в нормалните държави/.\nБългарина това му е голяма грешка .Той търси някакъв измислен герой от филмите,някакъв рицар на бял кон,да дойде и да го спаси .И докато дойде героя си гласува за /доказано тъмните /бабаити и хитреци дето го мачкат.\nГлупава е надеждата ,че ще дойде справедливият бащица и ще се грижи за раята а тя ще пие ,яде и ще си живее безгрижно.Но това е -манталитет какво да правиш!\nРейтинг: 1678 10:23, 17 яну 21 Неутрално\nИ от какво ги е страх? Колко парламентарни избори са провели и са ги манипулирали?\nИ защо се търсят оправдания с фалшифициране на изборите, а не се наблегне с позитивна изборна надпревара?\nРейтинг: 1678 10:25, 17 яну 21 Неутрално\nДо коментар [#14] от "стефан иванов":\nНовият бащица сега е Хр. Иванов.\nТова е пропагандата в Дневник.\nРейтинг: 2369 10:29, 17 яну 21 Неутрално\nКолкото и камери да монтират, контролираният и купеният вот няма как да бъдат разкрити с камери.\nЗа да се ограничи обаче може да се проверяват избирателите за мобилни телефони и да се задължат да ги оставят преди да влязат в тъмната стаичка. Могат да се доставят и скенери за електронни устройства така, че в тъмната стаичка да не може да се снимат бюлетините.\nЗа самите избирателни секции не би трябвало да има проблем с присъствието на комисия и наблюдатели, които са от различни партии. Която партия/коалиция смята, че изборният процес ще бъде опорочен да осигури членове на избирателни комисии или наблюдатели във всички избирателни секции.\nОтносно избирателните секции в чужбина е задължително в избирателната комисия да присъстват представители на 2-3 партии, задължително и на опозицията, а не както в Турция единствено представители на ДПС. В няколко секции, с представотели само на ДПС се оказа, че има гласували избиратели на всеки 30 секунди.\nРейтинг: 574 11:07, 17 яну 21 Неутрално\nОт приложените доводи няма нито един дмисшен аргумент срещу видеонаблюдението. Твърдението пък, че записите нямало да се използват от компетентните органи е смешно: Каскетът отказа да разследва записите на банската мутра, чиято автентичност беше доказана от американска лаборатория, пък какво остава за записи от “враждебни” представители на политически партии и застъпници на олигарски, уличаващи Диктатурата в манипулация на вота. Ако се следва “логиката” на това повествование, претенциозно обозначено като “анализ” трябва изобщо да не събираме данни за корупция и престъпления на мафиотизираната изпълнителна власт, защото милиционерската фашкия Гешев нямало да им обърне внимание\nРейтинг: 2067 11:13, 17 яну 21 Неутрално\nЩе цитирам " Заснемане и на крайният портокол одобрен от всички застъпници и членове на комисиите." Явно авторът никога не е бил член на СИК. Отговорност носят членовете на СИК , а не някакви наблюдатели, които да се бъркат в работата на СИК. Членовете на СИК да държавни служители по време на изборите, а застъпниците са политически ангажирани лица. И нямат право да се намесват в работата на СИК. СЛед като си получат извлечение от протокола, могат чрез съответната администрация да се жалват на когото си искат.\nРейтинг: 895 11:18, 17 яну 21 Неутрално\nЯсно е че няма да го допуснат, но нямат логичен довод за това. Номерът със\nзащита на личните данни няма да мине, камерите на са микроскопи !!!\nРейтинг: 615 11:19, 17 яну 21 Неутрално\nОК съгласен със забележката .Но поне наблюдателите да присъстват на снимането.\nРейтинг: 3088 11:22, 17 яну 21 Неутрално\nБиг Брадър няма да помогне на опозицията да се докопа до властта!\nДъБъ не показват визия за управление, затова ще вегитират около 3%!\nЗа БСП няма дори нужда да пиша, те са от 11 години нефелна опозиция!\nРейтинг: 615 11:23, 17 яну 21 Неутрално\nЗа мен проблема в секциите за гласуване е по-малкият.Притеснява ме какво се въвежда в\nсистемата на ЦИК и защитата на софтуера им.Май там стават най-големите нарушения.\nРейтинг: 532 11:25, 17 яну 21 Неутрално\nНе е лоша идеята, но видеонаблюдението трябва да бъде централно организирано от ЦИК за да има някакъв смисъл от него. Случайно насниманите видеа няма как да бъдат приети като доказателствено средство. А и силно се съмнявам, че ЦИК има капацитет да осигури камери за всяка една секция до 4 април. Тепърва ще трябва да се прави обществена поръчка.\nОбщо взето всички тези консултации и предложения в 12 без 5 са част от вече започналата предизборна кампания. Ако наистиха искаха да има някакъв шанс да се приемат предложенията им, извънпарламентарните трябваше да ги включат като неразделна част в протестите, които организираха лятото, а не да крещят само и единствено "оставка" до припадък, без никакви реални предложения и искания.\nРейтинг: 4834 11:29, 17 яну 21 Разстроено\nОставам с впечатлението , че на повечето форумци , изобщо не им пука , КОЙ ще организира честни избори , което от своя страна е крайно любопитно и следва да се изследва задълбочено......\nРейтинг: 814 11:33, 17 яну 21 Неутрално\nПодобна идея може да предлагат хора, които не са наясно с технологията, още по-малко с възможностите и. Всъщност никой не е в състояние да осигури следене в реално време, а преглеждането на записите е бавна и тегава работа, просто защото сулю и след него пулю ще пищат при най-малко съмнение и ще превърне изборния ден в кошмар . 1000 жалби са достатъчни да запушат системата за няколко дни.\nРейтинг: 574 11:46, 17 яну 21 Неутрално\nМного некомпетентни изказвания. Дали записите, без значение дали са поставени от ЦИК камери или поставени от граждани такива , имат доказателствена стойност само в условията на техническа експертиза! Дали тази експертиза ще бъде поръчана от прокуратурата или граждани или техните сдружения е момента е без значение.\nРейтинг: 439 11:58, 17 яну 21 Неутрално\nВъв всяка секционна избирателна комисия управляващата партия (която и да е тя) е в малцинство. Във всяка районна и във всяка общинска избирателна комисия управляващата партия е в малцинство. В Централната избирателна комисия управляващата партия е в малцинство.\nПротоколите се подписват от всички членове на изборните комисии, в които опозицията има мнозинство. Още в нощта след изборите всички протоколи са в облака на ЦИК.\nВ периода 2007-2017 г. ГЕРБ участва в 14 национални избора и печели срещу БСП с резултат 13:1 (може да считаме и 12.5:1.5, ако евроизборите през 2007 ги приемем за реми, щото тогава ГЕРБ и БСП имаха по 5 евродепутати). От тези 14 избори ГЕРБ организира 6, БСП организира 5 и служебни кабинети организираха 3.\nПрез 2009 г. ГЕРБ спечели парламентарните избори с най-добрия си резултат от 1.6 милиона гласа и 117 депутати. На тези избори ГЕРБ имаше по 1 (един!) представител във всяка избирателна комисия.\nВ Европа с машини гласуват в Брюксел и околните села (под 1% от населението на Европа). В Европа по интернет гласуват в Естония и в някои кантони на Швейцария. Пак под 1% от населението на Европа. В Европа по пощата гласуват в скандинавските страни и Австрия. В някои европейски държави изобщо не гласуват в чужбина, например в Гърция. Другаде гласуват само в посолствата. Нашият режим е сред най-либералните в това отношение.\nПри дистанционно гласуване (по интернет и по пощата) у нас ще получим забележителни резултати в някои махали и в съседни държави. Това е причината да няма такова гласуване и всички партии са единодушни за това, независимо какво говорят, т.е. какво лъжат, по въпроса. Повечето нашенци като заминат на гурбет даже не информират властите за това (както е по закона за адресната регистрация). Къде точно да им пратим бюлетините тогава, че не се сещам?\nТова са факти без коментар. Останалото са лакърдии.\nРейтинг: 4834 12:16, 17 яну 21 Неутрално\nПреполага се , че всякакви промени в кодекса , ще минат през гласуване в НС , от което произтича , че всякакви съмнения , дали или не са законосъобразни ще зависи от това , но поради това , че не се наблюдава някакво особено желание за промяна на съществуващите условия , съмненията тук биха се материализирали , при положение , че се научи цялата организация на изборите....За видеонаблюдението ще важи същото , но е факт , че даже и да не е изпипана наредбата за тях , то самото разпространение на един клип срещу честността на изборите ще достатъчен......\nРейтинг: 2067 12:37, 17 яну 21 Неутрално\nДо коментар [#19] от "stedim":ОК съгласен със забележката .Но поне наблюдателите да присъстват на снимането.\n—цитат от коментар 21 на стефан иванов\nБлагодаря за отговора. Но наблюдателите, както и застъпниците могат да стоят в помещението от началото на изборите до края , по време на преброяването и да получат извлечение от протокола с оригинални подписи на членовете на СИК.Не приемам наблюдатели и застъпници да щъкат по стаята и снимат, особено по време на процеса на броене и писане на протокола.\nРейтинг: 3250 12:49, 17 яну 21 Неутрално\nТинтири - минтири!\nТова оправдание по поръчка на ГЕРБ ли е?\nРейтинг: 3250 12:53, 17 яну 21 Неутрално\nДо коментар [#9] от "стефан иванов":Ще цитирам " Заснемане и на крайният портокол одобрен от всички застъпници и членове на комисиите." Явно авторът никога не е бил член на СИК. Отговорност носят членовете на СИК , а не някакви наблюдатели, които да се бъркат в работата на СИК. Членовете на СИК да държавни служители по време на изборите, а застъпниците са политически ангажирани лица. И нямат право да се намесват в работата на СИК. СЛед като си получат извлечение от протокола, могат чрез съответната администрация да се жалват на когото си искат.\nМога да ти кажа от какво ги е страх герберята.\nСтрах ги е, че после може да бъдат открити разликите между заснетия краен протокол и това творение, което после ще бъде предложено на ЦИК....И тогава жална ви майка.\nОт това ги е страх.\n13:08, 17 яну 21\nРейтинг: 3250 13:17, 17 яну 21 Весело\nОчевидно умирате от страх само като чуете "Демократична България"!\nВсе те са ви в устата и непрекъснато слагате най-злобни и обидни епитети.\nОт другите изобщо не се страхувате защото са все от вашата черга.\nРейтинг: 116 13:28, 17 яну 21 Неутрално\nРейтинг: 574 13:36, 17 яну 21 Неутрално\nако клакьорите и натегачите за вземане на власт са честни пред себе си е редно да кажат - видеонаблюдението НЕ е безспорен метод и днес да се предлага с такава трескаво с е само и единствено търсене на политически дивиденти ...Да не говорим за изключително безумната идея , всеки един присъстваш в ДИК да може и да снима с телефончето си 7 да предава "и лайм" ...Нали знаете какво ще се случи после - ще бъде пълен разгром на избор ия процес .Знам , че за другаря Радев и тези около него това е търсения ефект, НО апелирам към хората - бъдете разумни .\nРейтинг: 933 13:39, 17 яну 21 Неутрално\nДо коментар [#28] от "m.konstantinov":\nВ началото на коментара си написал много не истини и откровени лъжи. Управляващите във всяка една секция са доминиращи, винаги позициите на председател, заместник и секретар се договарят в тяхна полза. Като се има предвид, че голяма част от членовете на комисии са там само за бройка и нямат политически пристрастия към дадена партия изводите може да си ги направите сами. Много ще се изненадам ако във всичките секции в районите на ДПС има поддръжници на ВОЛЯ, НФСБ, ВМРО та дори и на ГЕРБ и БСП. Същото важи за София по отношение на ДПС, кой разбрал, разбрал.\nРейтинг: 574 13:41, 17 яну 21 Неутрално\nЕто още едно от малоумните и “дълбокомислени полюции” и изказвания на склерозиралия псевдопрофесор Константинов, който явно го държат в ИО като маймуна за украса: “ Повечето нашенци като заминат на гурбет даже не информират властите за това (както е по закона за адресната регистрация). Къде точно да им пратим бюлетините тогава, че не се сещам?”\nВъв всички държави, където се осъществява гласуване по пощата гражданите сами регистрират адреса, на който да им бъде изпратен доециалното писмо/ или формата, която е предвидена за гласуване. Отделно от това е невярно и твърдението, че българите не уведомявали “властта за това къде отивали на гурбет”. Причината не е, че не ги информират, а затова че при означаване на адрес в чужбина, българските органи вписват само държавата, без град или постоянен адрес! Тоест за да стане ясно за геребердките олигофрени ще кажа, че дори да бъде изпълнена процедурата и да е подадени известие за държавата, където ще “гурбеджоийстват” по думите на фалшивия професор, няма никаква възможност от този запис да бъде установен адреса на подалия заявлението български гражданин, защото просто не се записва !\nРейтинг: 801 13:49, 17 яну 21 Неутрално\nm.konstantinov е еквивалента на Беновска в про-герберското ИО! Освен това той вече е доволно дискредитиран като професор по всичко. Понеже импакт факторът му вече клони към нула вече не е дежурен в СМИ, просто се изтърка. Освен всичко е елементарен ЛЪЖЕЦ! Преди време беше писал глупости във форума на в-к „Сега“, че по време на соца в Кореком продавали домати. Друга негова глупава изцепка беше, дето оправдаваше гербаджиите преносители на чували с бюлетини, защото нямало никакво значение, те просто се унищожавали. Естествено пропуска факта, че при оспорване броенето именно при ново независимо броене лъсва истината.\nТакива са и фактите му без коментар. Мъчи се още малко, до края на ГЕРБ да остане на копанкта.\nОстаналото са лакърдии. Бъдете здраво мислещи и не се оставяйте да Ви заглавичкват!\nРейтинг: 818 14:02, 17 яну 21 Неутрално\nТе от какво черга са, събрали са парчетата от 50 партии.\nРейтинг: 439 17:02, 17 яну 21 Неутрално\nЯ, какви сладки анонимници са налазили форума. И поради что се срамите от името си, драги анонимници? И като четете, що не разбирате смисъла на прочетеното? Да се чете требе, но с умение требе.\nДанните ми ги има в поне в 7 големи бази. И импакт-факторът ми е висок, и h-индексът, и h10-индексът, и g-индексът. Ако можете да работите с интернет, проверете. А вашият колко е, бе пичове? Индексът, имам предвид, за останалото е ясно, че е дребна работа.\nАнонимният и лъжлив драскач е тъжна история. Как ви търпят партньорите ви, не знам.\nТези забележки са за анонимните плювачи. За нормалните форумци, имам пожелание:\nРейтинг: 801 17:24, 17 яну 21 Неутрално\nДо коментар [#41] от "m.konstantinov":\nМишо, ти си болен! Холерик и скандалджия като бившата си жена (пияница).\nРейтинг: 116 17:30, 17 яну 21 Неутрално\nТози коментар е отвратителен и скудоумен пример на argumentum ad hominem и показва единствено мозъчната импотентност на своя автор, който и да е той.\nРейтинг: 801 17:31, 17 яну 21 Неутрално\nМишо, не ти следя научните публикации и не ми е известен h1-индексът ти, но не си цитиран в списъка на 12-те български учени от световно значение. Ти цъфна ведно с демокрацията, очевидно пред комунистите ти пречеха на математиката. Освен това не бъркай математиката с политиката, в която си просто една слуга.\nЕдинствено в твой плюс ще отбележа, че за разлика от джони пенков ти дойде на погребението на Ангел В.\nРейтинг: 801 17:35, 17 яну 21 Неутрално\nДо коментар [#43] от "Stoil Stoilov":\nСигурно защото пък коментарът 41 не е argumentum ad hominem!\nКаквото повикало, такова се обадило. МишоК е патологичен лъжец, сиреч болен!\nРейтинг: 814 18:04, 17 яну 21 Неутрално\nЕй това многознаещите разузнавачи от социализма край нямате 😊, нали american bastard? Имаш и грешка в изписването , но то от руски на английски да преминеш - не е лесно, нали ? 😄\nРейтинг: 1608 18:27, 17 яну 21 Неутрално\nА някой ще попита ли хората дали искат да ги заснемат!?\nРейтинг: 641 18:36, 17 яну 21 Неутрално\nКога са изборете?🐵\nРейтинг: 439 18:52, 17 яну 21 Неутрално\nКомунистите не ми пречеха особено на работата. До 1989 г. публикувах около 250 научни труда, вкл. 10 монографии. Останалите над 300 труда ги публикувах след това. Ето и един материал за сведение\nЗа математиците е вярно, няма български имена сред онези 2% български учени с върхови постижения. Имаме велики математици, но за съжаление са покойници, светла им памет.\nНикога не съм използвал първи аргумент "според човека". Когато обаче ме атакуват с подобни аргументи, съм принуден да поставям атакуващите на мястото им. Не че има някакво фундаментално значение. Почти нулево е значението.\nНе се срамувайте от името си! То е това, което ще оставите след себе си. Или пък няма да оставите.\nВаксинирайте се, че ковирусът явно удря мозъка!\nРейтинг: 116 19:30, 17 яну 21 Неутрално\nЧленовете на СИК, застъпниците са длъжностни лица по смисъла на закона. Именно затове беше необходимо изрично да се уреди този въпрос в ИК и да се позволи да се заснема броенето. В крайна сметка, ако искаш да вършиш нещо, то трябва да приемеш и неудобствата му (като да те заснемат как си вършиш работата). Сега се оставя поле на интерпретация по места и подозирам, че много хора ще откажат с обяснението, че им се харушавал личните данни (физиономията). Това е страх на партиите от евентуалната масовизация на независимото наблюдение и снимането на първичните данни преди вкарването им в ИО.\nРейтинг: 1887 00:08, 18 яну 21 Неутрално\nОт анализа не разбрах как точно видеонаблюдението ще попречи на тайната вота и на членовете на СИК да броят гласовете. Твърди се също така, че ако имало видеонаблюдение, то трябвало да е за целия изборен ден, а не за броенето. Къде е написано, че е задължително да е за целия ден? Достатъчно е при отварянето на урните да се снима до физическото преброяване на всички осоло 300 бюлетини в най-тежкия случай. Гласуването на 300 души за 13 часа означава по 25 секунди на човек, което е страшно малко. Броенето, сортирането и повнорното броене трудно ще отнемат повече от 40 минути време. Попъването на протокола - 20 минути, като за бавноразвиващи.\nНо някои партии не желаят подобно нещо. Защото трудно могат да скрият изборните измами и добавянето на допълнителни гласове в урната.\nИ тук прочетох най-смешната част: "то може да повиши напрежението в края на изборния ден и да окаже допълнителен натиск върху СИК, които да се затруднят при преброяването на гласовете."\nЕдин овчар може да си преброи стадото овце, а 5 човека с висше или полувисше образование щели да се затруднят да преброят няколко листа с бюлетини заради "натиск". От помощните училища ли ги избират за чренове на СИК?\nРейтинг: 1262 08:04, 18 яну 21 Неутрално\nпредседателят и зам. председателят са от различни политически сили.\nРейтинг: 1262 08:18, 18 яну 21 Неутрално\nединственото нещо , което трябваше фигуранта/консултанта да консултира е датата на изборите. всичко друго не е негова работа. като иска това и онова да се кандидатира на парламентарни избори.


Ман Юнайтед и Челси искат бившия спортен директор на Ливърпул / Англия / Новини - Futbol TV\nМанчестър Юнайтед и Челси искат да подпишат с бившия спортен директор на Ливърпул Майкъл Едуардс.\nСлуховете за напускането на Едуардс от Ливърпул започнаха да се появяват преди година, а през ноември Майкъл най-накрая потвърди, че ще направи път на Джулиан Уорд в края на сезона.\n19.06.22 | 09:02\nАрнолд: Правим всичко за трансфера на Де Йонг\nЕдуардс си спечели репутация на трансферен гуру през 10-те си години в клуба от Мърсисайд. Майкъл доведе множество играчи на "Анфийлд", включително Алисон, Върджил ван Дайк и Мохамед Салах, а също така осигури на "червените" £146 милиона за Филипе Коутиньо.\nНе е изненадващо, че този вид специалист по трансфери привлече вниманието на Юнайтед. Множество източници потвърдиха пред Daily Mail, че "червените дяволи" преследват Майкъл.\nПоглед към Едуард има и Челси, който в сряда обяви напускането на директора Марина Грановская от клуба в края на август.\n23.06.2022 в 12:57\nДоколкото четох човекът иска да си вземе година-две почивка от работата, със сигурност заслужена. Така че за да започне работа още от този трансферен прозорец трябва или да му се дадат пари, или да му се дадат много пари.\nЗа мен е прекалено късно вече да се взима човек на този пост, който да взема решения за лятото. Стратегията за този прозорец, включително целите на отбора са вече предначертани. Дано му се отправи солидна оферта за започване зимата и така всички са доволни.


Ергономичен стол за работещи жени moll Maximo |ergo-office.bg\nрегулируемо бюро Champion Express\nелектрическо бюро Unique T7\nдизайнерско бюро T7 Exclusive\nергономичен стол moll Maximo\nергономичен офис стол Scooter\nергономичен стол за офис moll S6\nдизайнерски ергономичен стол moll S9\nнастолна офис лампа L7\nофис лампа Flexlight\nконтейнер на колелца Cubic\nголям контейнер на колелца Cubicmax\nдизайнерски контейнер на колелца C7\nВъртящи етажерки за класьори Depotfile\nEтажерки за дома и офиса Multifile\nергономичен стол moll Maximoventsi2022-02-08T17:09:52+02:00\nЕргономичен стол за работещи момичета и жени moll Maximo\nИзключително удобен стол за работа на бюро\nЕргономичният стол moll Maximo се приспособява към височината и пропорциите на човешкото тяло и осигурява комфорт и удобство при работа на бюро. Подходящ е за работното място и в офиса, и у дома.\nЕргономичният стол moll Maximo се регулира много прецизно във всички посоки и поддържа правилната стойка на тялото. Столът е за малки и големи момичета с ръст от 120 до 185 см – регулира се на височина от 28 см до 54 см, капацитетът му е 80 кг.\nСтолът е конструиран за т.нар. динамично седене – не ограничава движенията и осигурява изправена позиция на гърба, дори когато се седи „по-нервно“ на него.\nКачествен и сертифициран работен стол\nmoll Maximo е предпочитан от дамите модел сред ергономичните столове и е чудесно допълнение към ергономичните бюра за домашен офис moll. Столът е безопасен, здрав и надежден. Произвежда се в Германия и е с 5 години гаранция.\nЕргономичният стол moll Maximo има сертификати за ергономичност, екология (Blue Ange), безопасност (GS/TÜV), превенция на гръбначните изкривявания в училище/ благоприятни за гърба на ученика (AGR). Ергономичният въртящ се стол за бюро има и отличие „много добър“ от популярното независимо списание Ökotest (брой 10/2015).\nСтолът moll Maximo се адаптира към индивидуалните размери и пропорции на човешкото тяло\nmoll Maximo е ергономичен и се адаптира към човешкото тяло\nСедалката и облегалката са отделени и се регулират самостоятелно за по-прецизно настройване към индивидуалните пропорциите.\nСтолът е с широка 5-лъчева основа и силиконови колелца със спирачки.\nСтолът може да е с бяла или сива рамка.\nА дамаските могат да се свалят и да се перат в машина.\nДамаските са здрави, в модерни и атрактивни цветове\nматериал – плюш (96% PES, 4% NY), без тежки метали;\nтегло – 574 г/м² ± 5%;\nизносоустойчивост – 45 000 цикъла (по Martindale);\nмогат да се свалят и перат;\nможе да се поръча допълнителна дамаска на по-късен етап.\nДетайли за ергономичният работен стол moll Maximo:\nДължина 68 см.\nВисочина 28-54 см.\nАдаптиране спрямо ръста и индививуалните пропорции.\nТегло 12.9 кг.\nВъзможност за сваляне на дамаската за почистване и поръчка на допълнителна дамаска.\nВижте различните варианти на ергономичният стол moll Maximo\nВижте и другите ергономични столове moll\nЕргономичните бюра за домашен офис moll unique\nЕргономични столове за офиса и за дома moll\nНастолни лампи за домашен офис moll\nКонтейнери за домашен офис moll


УНСС :: Младежките делегати на ООН – легитимният глас на младите хора в България\nНовини > Младежките делегати на ООН – легитимният глас на младите хора в България\nМладежките делегати на ООН – легитимният глас на младите хора в България\nчетвъртък, 08 април 2021 11:54\nТеодора Стаменова, първокурсничка в специалност „Политология“, е част от екипа на Българските младежки делегати на ООН в поднаправление „Връзки с обществеността“. Вестникът на УНСС разказва за нея в новия си брой.\nИдеята за включването в екипа на младежките делегати към ООН се е появила след конкурс за набиране на екип, подпомагащ делегатите Тодор Рогошев и Кристиана Стоянова. Теодора Стаменова решила да участва, тъй като споделя целите и мисията на организацията. Част от изискванията към кандидат-делегатите са познания в дадената сфера, споделяне на едни и същи цели и идеали, както и владеенето на английски език. Нейната работа, като част от поднаправление „Връзки с обществеността“, е да популяризира дейността на делегатите в социалните мрежи и медии.\n„Свобода, толерантност, уважение, отговорност – част от ценностите, върху които се изгражда работата ни“, казва Теодора. Освен отговорностите, които идват с позицията на младежки делегат, се откриват и много нови възможности. Младежите, избрани да бъдат част от делегацията на България на Общото събрание на ООН в Ню Йорк, както и на заседанията на Комисията за социално развитие, представят интересите на българските младежи в държавен и световен аспект. Теодора Стаменова споделя, че наученото й помага много в дисциплините, които изучава в университета. На въпроса какво я вдъхновява и на какво дължи успеха си дотук, тя отговаря: „Вярвам в себе си. Но не с онази романтична вяра, според която можем да местим планини и да летим, а с една напълно реална оценка на възможностите си. Според мен човек трябва първо сам да повярва в това, което може, за да може да му повярват и останалите. Това, което ме вдъхновява, е резултатът от положените усилия.“\nЦялата статия за нея можете да прочетете във „Вестник на УНСС“.\nОще теми в броя:\nАлександър ДИМИТРОВ спечели националния приз „Студент на годината“ в категория „Стопански науки“\nСтудентите в дистанционна форма на обучение ще имат право на общежитие\nСъвместими ли са работата и образованието?\nИсторията на ст. преп. д-р ЕЛЕНА МОНЕВА: От национал на България до шампион в Дания


В Рим неопетнен кмет се бори с пороците на Вечния град - e-vestnik.bg\nВ Рим неопетнен кмет се бори с пороците на Вечния град\nКметът на Рим Иняцио Марини. Снимка: от тв екрана\nКметът на Рим Иняцио Марино е подложен на упреци, тъй като хаосът в италианската столица изглежда по-голям отвсякога. Той настоява, че разчиства бъркотията, оставена от корумпираните му предшественици, но според критици неговата честност не е достатъчна, за да се решат проблемите на града.\nСтолицата на древната Римска империя от векове е свързвана с корупция и упадък. Но през последните седмици отново се заговори за „новото падане на Рим“, тъй като градът изглежда затънал в дълбок хаос.\nСегашните неволи включват разстроен обществен транспорт, измъчван от внезапни стачки без одобрението на синдикати, неспирно джебчийство, загнила и задлъжняла администрация, занемарени паркове, както и задръстени от коли и отпадъци улици.\n„Столицата на Италия не заслужава това“, написа в писмо до римския вестник „Месаджеро“ във вторник премиерът Матео Ренци след обширното отразяване на неволите на града от италиански и световни медии.\nКметът Марино се почувства притиснат и отвърна с промени в местното правителство, предизвикани от неотдавнашните оставки на трима от 12-те членове на администрацията му. Четвърти, който отговаряше за транспорта, бе уволнен в петък.\n„Чувствам се съвсем стабилен“, каза Марино. Той обеща смели реформи през оставащите три години от мандата му, включително цялостно преустройство на автобусния транспорт и метрото, безплатен безжичен интернет, назначаване на още стотици хора, които да чистят улиците, както и хиляди нови кошчета за боклук.\nМарино е завършил в САЩ хирургия, със специалност чернодробни трансплантации, и често използва медицински метафори, за да обяснява мерките за лечение на Вечния град. Откакто през 2013 г. бе избран след неочаквана внушителна изборна победа, той се мъчи да промени нещо.\nМарино е роден в Генуа, не е свързан с местните властови кръгове и смята това за плюс. Описва себе си като аутсайдер с висока нравственост, който бавно-бавно съумява да почисти град, затънал в голям корупционен скандал.\nРазследването, известно като „Мафия капитале“, чиито първи резултати бяха обявени през декември, хвърли светлина върху тайни сделки от миналото между местни гангстери, общински чиновници и политици при сключването на договори за сметосъбиране, поддръжка на паркове, хостели за мигранти и други ключови услуги.\nДесетки високопоставени личности, включително представители на управляващата левоцентристка Демократическа партия и предишния консервативен кмет Джани Алемано, бяха арестувани или са разследвани. Марино остана невредим от скандала.\n„Градът се управлява лошо, но Марино продължава да е най-подходящият човек за задачата да промени нещата, защото е напълно чужд на някои римски методи“, каза пред ДПА Масимилиано Тонели, граждански активист.\nТонели е един от администраторите на „Рома фа скифо“ /“Рим е гаден“/, влиятелен блог, който заклеймява занемареното състояние на града от 2008 г. „В момента да не си от Рим е предварително условие да си кмет. Римляните са прекалено свикнали със състоянието на нещата“, смята той.\nДруги признават почтеността на кмета, но според тях той е лош администратор. Паоло Конти, редактор, отговарящ за читателските писма до римското приложение на всекидневника „Кориере дела сера“, смята, че Марино е подредил погрешно приоритетите.\n„Първото му действие бе да превърне в пешеходна зона булевард Виа деи Фори империали“, каза Конти пред ДПА, като имаше предвид пътната артерия, преминаваща през Римския форум.\n„Ако проблемите на Рим трябва да се подредят от едно до десет, това беше проблем номер десет на града, а на първите две места са общественият транспорт и сметосъбирането“, добави той.\nМарино твърди, че е действал решително, като е затворил нелегално сметище, където е отивал всичкият боклук на Рим, и като е увеличил рециклирането на отпадъци. Но улиците са все така мръсни, а в компанията за обществен транспорт АТАК не е настъпило почти никакво подобрение при управлението му.\nКметът планира да налее още обществени средства в това дружество, като същевременно потърси частен инвеститор, който да стане миноритарен собственик. Предшественикът на Марино от 90-те години Франческо Рутели каза пред обществената телевизия РАИ, че толкова лошо бизнес предложение може да обмисли само „някой надрусан шейх“.\nПрофесор Марко Понти, експерт по транспорта от миланския Политехнически университет, каза пред ДПА, че единственото решение е АТАК да обяви фалит и автобусните линии да се разделят между различни компании чрез търгове с реална конкуренция. „Основният ни проблем през тези две години бе да направим така, че нещата да се случват“, заяви пред ДПА Рикардо Маджи, независим общински съветник, избран от листата в подкрепа на Марино и председател на „Радикални италианци“, малка либертарианска партия.\n„Не се съмнявам, че Марино е човекът, който скъсва с миналото, но това не е достатъчно. Не е достатъчно само да се разруши политическият ред, трябва и да се замени с нов“, настоя Маджи.\nИталиански медии писаха, че Марино е получил последен шанс от Ренци, защото ако премиерът го бе принудил да се оттегли, това щеше да компрометира плановете за Юбилейната година, голям католически празник, продължаващ от 8 декември до ноември 2016 г., който се очаква да привлече 33 милиона туристи и поклонници.\nНо и за врагове, и за приятели изпадналият в безизходица кмет на Рим все повече заприличва на Дон Кихот. Сравнението не е ласкаво – измисленият герой на Мигел де Сервантес е идеалист и кръстоносец, но също безумец и напълно безполезен.


Прочетен: 2352905\tПостинги: 105\tКоментари: 795\n23.08.2006 10:21 - Щраусово яйце – приготвяне.\nЗавчера ми дадоха от изневиделица едно щраусово яйце. Направо в първия момент не можах да повярвам, че мога да го правя нещо освен да го гледам. Въпреки това обаче след еднодневни консултации с колеги, комшии, батко google, най накрая реших вчера да го счупя и сготвя. Счупването на щраусовото яйце е трудна работа ако не знаете. Трябва да се приготви ножовка или поне чук с длето. Въпреки това не можах да се вредя, голямата ми щерка Радостина благоволи да изпробва твърдостта на яйцето върху гранитогреса и познай 1:0 за гранитогреса. Отвори се малка дупка отстрани точно естествено където не трябва. Покарах и се хубаво, че си е изтървала шанса татко да и направи лампа от черупката на яйцето, която самата тя да си боядиса. Така с нож в ръка успях да пробия достатъчно голям отвор в черупката на и оттам източих съдържимото. Оказа се от порядъка на 980 грама. Доста количество като се има предвид големината на самото яйце. След това заделих част от него за пържено яйце, а другата част за крем карамел. Вкусът му е превъзходен просто е доста наситен и наподобява домашно кокоше яйце. Крем карамела от него става също много хубав, при условие че поема повече от литър и нещо мляко няма как.\nЦелта в началото обаче бе съвсем друга, смятах да отрежа в горната част, малък отвор от който да източа белтъка и жълтъка. Черупката вътре щях да обработя със солена вода и оцет за да не мирише ципата, която също се маха. След това щях да дам на Радост да я оцвети отгоре и да и направя абажур за лампа. Но не стана сега ще се опитам да я залепя, но не съм сигурен в успеха си. Ако обаче още един път ми попадне такова яйце ще го сваря за да вида как е варено – трябвало да се вари повече от 60 минути!!!\nИ друга мисъл ме мъчи как човек може да си направи яйце на очи от щраусово яйце?\nПрочетен: 7839\tКоментари: 1\tГласове: 0\n19.08.2006 15:41 - Извара с моркови\nИзвара с моркови Време за приготвяне: 10 минути Продукти 200 гр. обезмаслена извара 200 гр. моркови 50 гр. кисело мляко 2% Приготовление Изварата се разбива заедно с киселото мляко до еднородна, пухкава смес. Прибавят се почистените, измити и ситно настъргани моркови и сол на вкус. Консумира се студено. Хранителен състав белтъци ~ 35 гр. мазнини ~ 3 гр. въглехидрати ~ 16 гр. Енергийна равностойност: ~ 231 ккал Препоръки "Изварата с моркови" има високо съдържание на белтък с еднороден произход, ниско сдържание на мазнини и сравнително ниско съдържание на въглехидрати. От изброеното до тук следва, че "Изварата с моркови" е добър избор за консумация през целия ден, както при атлети с бърз, така и за атлети с умерен и бавен тип метаболизъм. Място на ястието в менютата на различните хранителни режими при понижаване на тегло при Ниско въглехидратен - продходящо е за консумация през целия ден при понижаване на тегло при Равномерно балансиран - продходящо е за консумация през целия ден при понижаване на тегло при Кетонен - неподходящо е за консумация при понижаване на тегло при Високо белтъчен режим - продходящо е за консумация през целия ден при поддържане на теглото при Равномерно балансиран - продходящо е за консумация през целия ден при поддържане на теглото при Ниско въглехидратен режим - продходящо е за консумация през целия ден при масиране при Ниско въглехидратен - като втора закуска или след тренировъчно хранене при масиране при Високо въглехидратен - като след тренировъчно хранене или като междинно хранене през целия ден при масиране при Равномерно балансиран режим - като след тренировъчно хранене или като междинно хранене през целия ден -от bb-tesam.bg\nПрочетен: 1851\tКоментари: 2\tГласове: 0\nПоследна промяна: 19.08.2006 15:43\n18.08.2006 13:58 - Относно Софтуерните патенти\nСъс съжаление виждам как големите фирми оттатък океана протягат ръка към пазара на софтуер в Европа и чрез силови методи искат да наложат приемането на софтуерните патенти. Какво е всъщност софтуерния патент – това е все едно аз да открия, че съществува топлата вода и да отида да я патентовам. Съгласен съм, че това е глупост но в крайна сметка така излиза. Да тръгнеш да патентоваш софтуер е равнозначно на лудост. Не може просто така да се патентоват например 200 реда написани на С++ и да кажеш това съм го написал аз и няма право никой да го разпространява без мое разрешение. Просто е глупаво да се надяваш че по този начин се бориш с пиратството, както твърдят големите компании. Въвеждайки софтуерните патенти тези гиганти ще поставят ръка над свободата на информацията. Днес не си давам сметка все още какво значи това но в обозримо бъдеще това значи следното:\nПрост пример – аз като ГНУ/Линукс потребител не ползвам продуктите на Майкрософт в дома си. Това обаче не значи, че няма да се сблъскам с притежаван от тях патентован протокол. Например някоя фирма реши да патентова протокола за обмен на файлове DC (Direct connect). Какво излиза тогава, че аз трябва да плащам на някой който е имал една тумба адвокати и е патентовал този протокол ли?\nСъжалявам но това е истина ако Европа не отхвърли софтуерните патенти има много да патим=плащаме. Три държави :Холандия Дания и Полша отхвърлиха твърдо патентите техните правителства са явно по нормални от нашето (защо ли не ме учудва). В нашето правителство обаче има явни имбецили тъй като досега няма ясна позиция по въпроса. Куневата дето само се кипри по телевизията трябва да се замисли малко и да се поизпоти и в крайна сметка да роди с подобните и там някакво решение. Предполагам че това решение ще е за приемане на патентите и ще е в наш ущърб защото тук става въпрос за пари а нашите управници са крайно бедни горките. Освен това българския софтуерен бизнес просто седи и мълчи като женски полов орган и не е ясно какво чака. Какво смята нашата софтуерна индустрия също е неясно и никой не знае поне да бяха изкарали едно мнение по въпроса. Ако тези патенти се приемат тях най-много ще ги удари. Досега всеки си пише счетоводни и складови програми но приеме ли се политиката за софтуерните патенти ще плащат защото някой както казах по горе с мастити адвокати отдавна е патентовал този тип код зад океана.\n18.08.2006 07:50 - Битовизми - битови проблеми, битови радости\nВръщам се от работа а съседът два етажа над мен още не си е оправил крана за студената вода. петното на стената в кухнята ми е станало огромно. Вече втори ден ходя до тях, а той все го няма. Юрвам се пак нагоре и звъня а там само жена му\n-.... ами отиде на плаж.\n- Добре де ама на мен стената ми се олива от неговия кран.\n- ... ами аз му казах и той каза че утре ще оправи крана.\n- Аха, добре кога ще се прибере?\n- .... ами към осем.\n- Добре ще дойда тогава.\nМеждувременно ми хрумва идеята да сложим нещо под крана защото той милия като се проавил на ВиК специалист явно го е затварял и отварял и понеже е стар гумичката на самия вентил е вече заминала и си тече отгоре. Спряхме временно теча. Към осем пак се изтърсвам горе и го намирам, той ме посреща с :\n- ... да видях го но не мога да го оправя трябва да търся кран.\n- Ами добре ама знаеш ли, че долу при мен вече петното е с големина на малка луна.\n- ... ами ти нали си работил такова нещо – казва той.\n- Да ама не ми се цапа вече преди работех ама сега с друго се занимавам.\n- Добре де намери ми човек ще си платя и на теб ще платя на мен просто не ми се цапа – казва си човека.\n- Добре ще ти намеря човек. Утре кога да дойде?\n- ... ами към 12 съм в къщи.\n-Окс утре идва да го оправя\nОбаждам се междувременно на аверчето, което още ги тегли тръбите и се уговаряме за 3 часа след обяд. Казвам и на съседа и той е съгласен.\nНадявам се днес да се оправят нещатата защото е много неприятна работата да ти тече по стената вода. Дано не се скрие тоя мой съсед и само да ми отиде на пусто организацията.\nНе можах да спя добре. Скъпата ми малка Елизабет реши да играе с играчките си точно в 12 часа през ноща и се разсъних. После иди заспивай!\nСтавам в 6:11 петното почти е изсъхнало – това е добре дано днес оправят нещата. Пускам компютъра и си настройвам Амарок да ми свири тренировъчните песни. С какво да си почна седмицата – да това е добре\nJudast Priest – Painkiller -1990 година\nКачвам се на велоергометъра и почвам да блъскам здраво. Като слушам джудас и карам колелото направо умирам от кеф. Карам на висока скорост не падам под 40 км/час и в продължение на 20-25 минути като за първи ден 20. Обаче като станат 20 минути така ми се кара още че не мога да издържа и изкарвам поне още 2 минути. Музиката на тия пичове направо ме утрепва. Точно накарая е една от любимите ми песни Metal Meltdown тя започва така :\nSomthing coming in the night\nelectric madnes puls inside\nКато го чуя това все едно ми поникват крила. Въпреки че целия албум е супер. Свършвам велото и лягам за 60 коремни и 20 лицеви опори. После целия потен и миришещ на някакво странно същество от типа на кочопоропръчопрасе влизам в банята. Горещ душ супер !\nЯм супа, която съпругата ми е сготвила а аз съм застроил. Супер е обаче времето напредва трябва да се блоги и да се ходи на работа сядам на компютъра и пиша тия редове. Поредната моя лудост. След малко ще си изгладя ризата и изчезвам. Толкова за сега.......\n17.08.2006 15:50 - Чудя се как да коментирам kernel-а\nТъпо ама вече втори месец се опитвам да си дам отговор на следния въпрос :\nКогато правя Live CD как да коментирам кернела? По точно от къде да видя настройките за всяко отделно дистро. Знам, че идват с определени настройки но как ги правят производителите не мога да си обясня например Ubuntu идва по следния начин:\nkernel /casper/vmlinuz boot=casper ramdisk_size=1048576 root=/dev/ram rw quiet splash\nКато ги променя пак тръгва ама не е така както искам освен това не мога да си обясня тия настройки по никакъв начин, и проблема е именно там. Това ми седи като трън в очите и ме боли че не мога да реша как да го направя. Иначе Live DVD си направих с различните дистрибуции. Вътре включих DSL, Slax, Debian, Ubuntu, Knoppix, VSLive и стана супер само дето един вид съм направил нещо, а не знам какво съм направил.\nКонсултирах се със специалисти но и те не знаят и сигурно ще пиша в някой голям западен форум но ще видим.\n17.08.2006 14:17 - Global Warming\n13:42 Малко по малко си отива махмурлука и главата се прояснява. Нахлуват обичайните налудничави мисли….. За глобалното затопляне и тям подобни.\nТа да помислим малко за глобалното затопляне. На първо място от 1860 година датират измервания на температурата и се отчита, че има голям ръст към текущия момент на температурните аномалии. Порядъка е в части от градуса но е съществен за нежната ни земя защото малко по малко се покачва и средната температура от -0.4 градуса става на +0.6 градуса. Ако на някой не е станало ясно това значи следното измерени са температурите в определена част от земното кълбо и са усреднени това ни дава годишна температура така че когато това е направено през 1850 година тя е била -0.4 градуса а сега е +0.6 градуса. Веднага някой ще възкликне ами добре но тогава измерванията са били по малък брой. Не! Не вярвам да е допусната такава грешка с температурните разлики. Проблема обаче даже и да не се вярва остава всички виждат, че около нас времето се затопля. Това го показват „необичайните” жеги които ни нападат все повече всяко лято. Също така тук в Бургас където живея миналата зима изкарахме страшен студ. До тогава не бях си и помислял че е възможно термометъра да падне под 20 градуса но това стана удар -22 градуса. Всъщност защо пиша това ами защото виждам, че света отива по дяволите и май скоро ще има апокалипсис. Защо ли ? ами глобалното затопляне не е само разтапяне на ледовете около северния и южния полюс. Тук се касае за съвсем друг проблем – обезлюдяват се много места по света защото стават невъзможни за обитаване. Например глобалното затопляне води до промяна на великото течение Гълфстрийм. Значи ако Гълфстрийм се промени добрата стара Англия ще се превърне в ледена пустиня!\nСега стана ли Ви ясно защо толкова англичани купуват земя в България?\nСправка относно global warming в уикипедията\n17.08.2006 11:14 - Три часа след махмурлука\n09:02:26 Сега се усещам че в устата ми сто циганина плюли но какво да направя. Пия някакво кафе и пак\nпък работата почна сега трябва да я мачкам защо ли?\n09:37:11 Естественно!!! Колкото по зле ти е толкова повече работа има!!!\n10:26:30 Цаката на махмурлука е работата. Като те хване работата няма мърдане и махмурлука\nбяга. Това е.\n10:58:43 Пак във форума тема за ати драйвери като видя такова нещо ми призлява направо умирамне мога да подкарам тъпия си Тв изход и не мога какво ли не мъчих но не стана. Вече ми е писнало и май ще сменя дистрото. Защо от Каноникъл не са се хванали здраво и както всичко друго да направят и драйверите на ati като хората. Защо трябва да се мъча всеки ден като се сетя за тоя тв - изход това е много гадно. Скоро подкарах Slax превъзходно ама с КДЕ (както казва илия - Краш десктоп енвиромент) искам да работя с Гном и да имам ати тв - изход.\nПоследна промяна: 17.08.2006 11:24\n17.08.2006 07:43 - Махмурлук\nАми ето на снощи до 2 часа пихме и сега съм зле а отивам на работа пък там работа колкото искаш. Как може човек да изпие толкова алкохол сега ме цепи тиквата и джуджетата работят вътре но трябва да се ходи на бачкане, няма как. Цял ден ще ми и е тъпо и тъпо и тъпо.\n16.08.2006 16:22 - Е оправих си X....\nБраво на мен, след като с една неразумна моя постъпка си убих твърде жестоко gdm, а след това системата твърде здраво заби трябваше да я резетна от бутона. Това обаче доведе до тотален срив и Убунто за малко да отиде в историята с добрите си настройки. Успях обаче с чужда помощ да подкарам наново X-сървъра:\nЕто много просто решение\nведнага ми намери повредения файл който беше кой знае защо в /tmp/ и се казваше ???. Та след това го оправи и убунто 6.06 пак изкочи с цялата си прелест. После ми обясниха но кой да пита че gdm се спира със\ngdm | stop\nама кой да пита аз като последния отворко\nи той естественно не си затвори всички процеси по незнайни причини и така.\nПоследна промяна: 16.08.2006 16:39


Готвенето е забавно! // Always look at the tasty side of life: хрупкава тарта с ябълки, бадеми и ореховки\nРезултатът надмина очакванията. Изглежда уцелих и подходящото количество ябълки. В резултат се получиха най-вкусните тънки и хрупкави парчета, които съм опитвала от известно време насам - трудно спираш след първото. Вече си представям следващата комбинация с круши, орехи и кремообразна горгонзола начупена отгоре след изпичането.\nтарта с ябълки, бадеми и ореховки\n8 листа фини точени кори\n100 г ореховки\n40 г кафява захар плюс допълнително за поръсване\n1/2 ч.л. цейлонска канела на прах\nБадемите се запичат за кратко във фурната и се нарязват на едро. Ореховките се натрошават, по-меката сърцевина се начупва на малки парчета. Смесват се с ядките, захарта и канелата. Върху пекарска хартия се слагат два листа кора и се намазват с масло на тънък слой по цялата повърхност с помощта на четка. Отгоре се разпределя една трета от пълнежа, като се оставя свободен борд около 2 см. . Слага се втори пласт от два листа кора, отново се намазва и поръсва с втората третина плънка. Повтаря се с трети слой от кори и пълнеж и се покриват с останалите две кори, които също се намазват с масло. Ябълките се нарязват на много тънки резени, най-добре с мандолина или ренде. Подреждат се със застъпване върху корите, намазват се масло и се поръсват с малко кафява захар. Хартията се приплъзва в широката тава на фурната. Пече се в предварително загрята на 180 градуса фурна 20-30 минути или до златисто. Когато е готова се премества върху решетка. Не се съхранява покрита или завита, за да запази хрупкавостта си.\nЛюси 30 март 2017 г., 19:09 ч.\nСпиращи дъха кадри, както винаги, Диди! Поздрави и усмивки!\nDidi Bunova 1 април 2017 г., 21:42 ч.


Защо е приоритетно да купувате кола втора ръка от проверени автокъщи? - www.board.bg\n27.12.2018 drboardbgNer Статии на тема: Автомобили 0\nМного българи се заблуждават, че са наясно с това как да си купят кола втора ръка. Не е достатъчно да огледате външния вид на превозното средство и да заведете доверен автомонтьор, който да установи дали има някакъв технически проблем. всъщност нещата са много по-сериозни и основното е да се тръгне от подбор на автокъща, а след това да се избира автомобил по зададените критерии. Ще кажете, че у нас има толкова много автокъщи, че наистина е доста сложно да изберем конкретна. Това е така, но е ясно, че най-добрите и доверени автосалони и търгавци на употребявани автомобили са локализирани в големите градове като София, варна, Пловдив, Бургас. И тъй като в столицата са най многобройни тези обекти за продажба на коли днес ще си поговорим за това как да намерите онези автокъщи София, на които да се доверите.\nПриоритетно за всеки търсещ качествена употребявана кола е да направи подбор на доверените автокъщи в София. А как да го постигнете? Естествено, че най-бързото и лесно като вариант решение е да попитате чичко Гугъл. Характерно за Интернет пространството е, ч потребителите започнаха да споделят и по този начин са полезни на останалите потенциални купувачи на коли. Инструмента виртуално пространство е много полезен в този случай, тъй като със сигурност ще откриете онази автокъща, която се ползва с висока репутация. Само при изписването на фразата „бял списък на автокъщите в София“ ще се изумите колко много потребители на Интернет са се включили с цел да бъдат полезни и да елиминират потенциални неправилни и грешни действия,които да предприемете.\nАвтокъщите, които са утвърдени не си позволяват да правят внос на коли, които са от типа на така наречените трошки. В крайна сметка тук не става въпрос само за ниска цена, а за това клиента да бъде максимално сигурен и убеден, че купувайки превозно средство може да разчита на него дълги години. Логично при покупката на кола да проверите са какви опции и модели разполага автокъщата в София. За да може да е максимално популярна и видима от повече потенциални клиенти е факт, че добрите и с утвърдени позиции автосалони разполагат с уеб сайтове. В платформите можете да намерите подробна информация за продаваните автомобили както и снимков материал. Така ако сте си набелязали няколко возила можете да си уговорите среща с търговеца за подробен оглед и тест драйв. Основният момент при покупката на употребяван автомобил казахме, че е именно това да намерите доверена и с висок имидж автокъща в София, но ето че пристъпваме към втория решаващ – избор на кола.\nПоставете си критерии като марка, мощност, цена на автомобила. Така ще имате отправна точка и ще можете да се съсредоточите на конкретни предложения от автосалона. Никога не посещавайте една автокъща само за един вариант. Задължително тествайте поне три автомобила за да можете да направите разлика във возията, стабилността и комфорта при шофиране. Характерно е първо да огледате външните белези по превозното средство. в зависимост от цената, която сте готови да платите е желателно външния вид да е без съществени дефекти като пребоядисване, драскотини и т.нат. Техническата изправност е също много основен детайл и е препоръчително да ползвате услугите на автомонтьор за преглед или пък да разчитате на приятел, който долу-горе е наясно с основните проблеми по колите – двигател, омасляване, спирачна система, климатик и т.нат, които е редно да работят съобразно техническите параметри на колата. Следващ основен акцент са документите. Не се купува кола без оригинални документи. Ако не сте наясно с материята при необходимост се посъветвайте с адвокат. Неизрядните документи могат да бъдат пречка при регистрирането на превозното средство на ваше име и така нямате гаранция в законосъобразността на сделката. Всички тези критерии ще бъдат на сто процента изпълнени ако се доверите на автокъщи Капитол.


Дяволският мост в Източни Родопи ≫ Достъп и Легенда - Rodopi.Travel\nПролет е, дългоочаквана и желана. Зимата си отива със студовете и снега и е време отново да поемем на път, за да обиколим Родината ни.\nПърво пътят ни ще ни отведе до магичните и различни места на Родопите- планината на Орфей, с всички тайни места, скрити от нас и множество забележителности от минали епохи.\nЕдна такава, която е отдалечена от хората, а толкова близо е именно Дяволският мост до град Ардино. Вече вероятно любопитството ви се запали, така че обувайте маратонките и да не губим време в приказки. Пътешествието ни започва сега.\nМестоположение на Дяволският мост\nДяволският мост се е скрил от хорските очи в Източните Родопи, област Кърджали, община Ардино. Намира се на 10 км северозападно от град Ардино и сгушен между селата Дядовци и Латинка, над река Арда на 420 метра надморска височина.\nКак се стига до Дяволският мост\nЗа да стигнете до Дяволския мост се отправяте към посока град Кърджали и след това град Ардино. Когато сте в града, следете указателните табели за село Дядовци. Когато сте в селото, продължавате по пътя, който ви води до края му.\nАсфалтовият път постепенно се стеснява, дори на места трудно могат да се разминат две коли. Продължавате само напред, докато асфалтът свърши. Остават 700 метра по пътечка, направена от камъни и вече сте до самия мост в цялата му прелест.\nОсновни отправни точки до Дяволският мост\nСега ще видим и какво е разстоянието от най-големите ни градове до Дяволският мост и колко време с автомобил ще ни отнеме, за да стигнем до него:\nот София са 297 км и 4 часа и 10 минути\nот Пловдив са 137 км и 2 часа и 30 минути\nот Варна са 421 км и 5 часа и 50 минути\nот Бургас са 306 км и 4 часа приблизително\nот Русе са 367 км и 5 часа и 30 минути\nот Видин са 495 км и 7 часа и 15 минути\nВъведена е такса за посещение, която е 2 лв, а за учащи и пенсионери и безплатно. Също така самата община Ардино въвежда комбинирана такса от 5 лв за Дяволския мост, Орлови скали и Градския музей.\n2 лв е такса за учащи, пенсионери и хора с трайни увреждания, като отново става въпрос за комбинирана такса\nбезплатно е за деца до 7 годишна възраст\nОписание на маршрута до Дяволският мост\nПътят до Дяволския мост или по-скоро последните 700 метра, които ви довеждат до него, не са опасни или стръмни. Настилката не е асфалтова, но спокойно може да се мине и е леснопроходима. Не ви е нужна специална екипировка, а само удобни обувки, а вие да сте готови и със заредени фотоапарати.\nОписание на Дяволският мост - или защо си заслужава да го посетите\nТой е пешеходен и е разположен между селата Дядовци и Латинка на 420 метра надморска височина. Дяволския мост е дълъг 56 метра и широк 3,5 метра. Той е трисводест, като от двете му страни в краищата има малки сводчета, които позволяват водата да се оттича. Височината на централния свод е 11 – 12 метра, а по ръба е запазен каменен парапет с височина 12 см.\nВ началото, преди да бъде изграден мостът, там е имало стар римски мост, който е бил част от античен римски път, известен като Виа Игнация, свързващ Бяло море и Тракия през прохода Маказа.\nМостът се строи в периода 1515-1518 година по заповед на на султан Селим I. Идеята била да е част от пътя, който да свързва Горнотракийската низина с Беломорска Тракия и Егейско море, но и да не се прекъсват търговските връзки между различните географски райони.\nКакто според легендата се гласи обаче, той е построен от нареждане на Дявола и тогава възниква въпросът, може ли да видим лика му?\nПосетете го пред пролетно-лятно време в периода 11-12 часа.\nПогледнете огрените от слънцето лъчи и отражението му във водата. Ще видите лика на Дявола при малко повече въображение, когато мостът и отражението му образуват окръжност.\nОсвен това според някои в един от камъните му личи отпечатък от стъпката на Дявола. Според други отражението на малкия свод е устата, средната част са рогата му, а малкият отвор и отражението са очите му. Наистина магично място.\nСпоред една от най-разпространените легенди били правени много опити да се построи мост над река Арда. Винаги обаче усилията се увенчавали с неуспех. Докато един ден мъж на име Димитър от село Неделино, а според други източници от Ардино, сънувал и му се явил Дяволът.\nТой му отправил предизвикателството: За 40 дни да се издигне мостът над река Арда. Ако успее, то Сатаната ще сподели на младежа тайна за здрави на моста, но и много повече от това.\nЗадачата била освен издигане на мост, то на него да се вгради образът на Дявола, хем видим, хем не, да може да се пипне, но някак все да не успяващ. Ако не успеел, то той щял да му вземе душата.\nДимитър се справил, Дяволът му споделил тайната, но скоро след това младежът починал и тя остава загадка и до днес, както и има ли видимо изображение или не.\nИнтересни факти за Дяволският мост\nКакво още е любопитно да знаем за Дяволския мост\nМостът е изграден в пролом, ограден от двете страни от стръмни склонове, достигащи до 800 метра надморска височина.\nДяволският мост е известен под името Шейтан кюприя.\nНа 24 февруари 1984 година мостът е обявен за паметник на културата\nДо Дяволския мост е изградена зона за пикник и отдих\nНаправен е от камък\nВисочината от река Арда до моста е 11,5 метра\nОтворите са 3, като най-големият е 13 метра\nЗабележителности около Дяволският мост\nПритихнали и все още унесени в историята и мистиката на Дяволския мост, нека видим и какви забележителности има други наоколо, които да посетим\nТой представлява скално-култов комплекс в близост до Ардино. До него се стига по изградена екопътека, която ще ви доведе до кулминацията, а именно множеството скални ниши около 100 броя. Красотата се допълва от това, че са издълбани на скални масиви на височина 760 метра, а покрай тях са открити фрагменти от глинени съдове. Те свидетелстват, че именно там са се извършвали ритуали като жертвоприношения.\nНамира се в дивечовото стопанство “Гайдарци” на десния бряг на река Малка Арда. Тя е едногалерийна, сводеста пещера, която има постоянна температура -3 градуса. Точно в това е чарът й, както и множеството пукнатини по стените, които може да видите. Разстоянието от нея до Дяволския мост е приблизително 44 км.\nТова е селото, което е обгърнало Дяволския мост. Селото е обезлюдено, но въпреки това е доста посещавано през последните години. То е наречено Изоставеното село. Въпреки това препоръчваме да посетите, за да се разходите покрай къщите, призрачно празни, но сякаш доскоро коминчетата са пушили и така ще се пренесете назад в годините и потопите в атмосферата, макар и пусто и тихо да е сега.\nГрадски музей Ардино\nТой се намира в централната част на град Ардино и препоръчваме да посетите, ако искате да се запознаете задълбочено с историята на града и околностите през различните епохи на съществуването му. Могат да се видят и предмети от бита като стомни, менци и посуда за хранене и сякаш историята да оживее пред вас.\nСтарата буратцийница, Ардино\nНамира се до Градския музей Ардино и е сграда, която е обявена за културна ценност. В нея в миналото са се съхранявали патрони и муниции на турската войска до края на Първата световна война, когато селото става под българско владение.\nРимски мост Река Дам дере\nТой се намира на 27 км от Дяволския мост. Мостът е изграден от каменна настилка, здраво споена, но информацията за него е твърде оскъдна. Смята се, че е построена по време на османското нашествие и по него ежедневно се движели кервани към съседните ни страни. Днес е гледка, която впечатлява, заради сигурната и стабилна постройка и красотата, която го заобикаля.\nИ тъй като историята ни е погълнала, нека продължим с разходка до село Жълтуша и Хаджикадировата къща. Тя е на 24 км от Дяволския мост. Състои се от по-стара и по-нова постройка, а двете къщи са свързани с тунел. Впечатляваща е архитектурата от късното Средновековие, донякъде недовършеността до край и връщането назад към занаятите, а именно типичните за района тъкане на килими и козяци.\nПанорамна площадка към река Арда\nТя е поредната красота, толкова близо и толкова далеч. Тя се издига над река Арда и спира дъха, за миг за два, дори да няма изграден стъклен под. Пред вас в далечината са малките и донякъде обезлюдени села, река Арда и Родопите. Сякаш сте близо до небето и птиците.\nТой е по-отдалечен, но напът за Ардино и Дяволския мост, може да се отбиете до село Русалско и да посетите връх Бездивен. Тази дестинация е за любителите на пешеходния туризъм. Върхът е висок 1140 метра, така че представете си гледката пред очите ви и красотата, която ще ви обгърне. Качването до върха отнема около 3 часа.\nПо-отдалечени на разстояние около 50 км\nязовир Кърджали е на 54 км от Дяволския мост, но пък няма да отнеме много време, особено ако искате да се потопите и усетите магията на това място. Вода, красота и спокойствие, както и множество възможности за спорт и активности.\nМеандри на река Арда се намират покрай язовир Кърджали. Както знаем, меандрите са тези живописни пътеки, които реката си проправя и сякаш рисува картина на красотата.\nКрепост Патмос се намира на 60 км от Дяволския мост. Тя е средновековна крепост над устието на река Боровица. Днес можете да се докоснете до величието й като видите част от запазените крепостни стени и укрепителни съоръжения и кула.\nПещера Утробата е на 60 км от Дяволския мост, но си заслужава и заради начина, по който изглежда и входът й, но и красотата, изпълнена и скрита в нея.\nСкално-култов комплекс Дъждовница се намира край село Дъждовница на около 50 км Дяволския мост и представляват едни от най-красивите и не толкова познати скални образувания в Родопите, които си играят с въображението ни до краен предел.\nПочивка в близост до Дяволският мост\nНека разгледаме и местата, на които можете да отседнете и починете, за да можете да съчетаете разходката до Дяволския мост с други близки забележителности наоколо:\nхотел Емона се намира в град Ардино. Той е дву-звезден хотел, в който да намерите удобство и комфорт. Разполага с леглова база от 12 места, разделени в двойни и тройни стаи. Стаите имат собствен санитарен възел, телевизор със сателитна телевизия и хладилник. Локацията на хотелът е такава, а именно в централната част на Ардино, та хем сте близо до забавленията и удобствата на града, а сте близо и до Дяволския мост.\nСтаи за гости “Панорама” се намират в централната част на град Ардино. Те са част от жилищна сграда, но помещенията могат да се наемат целогодишно. Предлагат се 4 двойни стаи и 1 тройна стая, във всяка от които има собствен санитарен възел, телевизор със сателитна телевизия, а отделно може да се полза обща кухня и кът за хранене.\nхотел Асара се намира в Туристически комплекс “Белите брези” в близост до град Ардино и Дяволския мост. Разположен е и заобиколен от естествена брезова гора. Предлага на гостите си настаняване в двойни стаи и апартаменти. Има ресторант със 100 места, в който да опитате някои от местните специалитети. Допълнителни удобства са лоби бар, лятна тераса с великолепна гледка, зала за конференции и семинари, фитнес зала, интернет, паркинг, детски кът и Спа център.\nхотел “Детелина” е другото място за настаняване, в близост до Ардино, което препоръчваме. Той е малък и уютен семеен хотел сред гората, който разполага с леглова база от 20 места. Стаите са с по 2 и 3 легла, а гостите могат да се наслаждават на красотата на природата от панорамната тераса. За да е удобството максимално, се предлага и оборудвана обща кухня, за да се приготви вкусна храна от самите вас.\nСемеен хотел “Брезата” се намира в близост до град Ардино в туристически комплекс Белите брези. Предлага на гостите си база с 38 легла, разпределени в двойни стаи, апартаменти и лукс апартаменти. Всяко помещение е със собствен санитарен възел, телевизор с кабелна, а някои с кухненски кът и кът за хранене. Допълнителни удобства са паркинг, тенис на маса, конферентна зала, лоби бар, ресторант и сауна- всичко за удобството ви.\nЧесто задавани въпроси за Дяволският мост\n🗨Има ли къде да оставим колата си преди да посетим Дяволския мост?\nДа, 700 метра преди моста, където асфалтовият път свършва, има изграден паркинг, на който да оставите автомобилите си.\n🗨Кога е най-подходящото време за посещение и разходка до Дяволския мост?\nЗаради местополжението си, най-подходящото време за посещение е през късната пролет и лятото. Така ще можете спокойно да се разходите и насладите, защото при по-ранно отиване, има опасност все още снегът да не се е стопил, което ще повлияе на цялостното преживяване.\n🗨Къде е най-близката болница и аптека при нужда?\nНай-близкият медицински център се намира в град Ардино, на 10 км от Дяволския мост, в близост има и аптека “Адифарма”, както и други аптеки в самия град Ардино.\n🗨Къде може да хапнем, след като разгледаме Дяволския мост?\nПрепоръчваме ви няколко места, едно от които са ресторант “Перла” в град Ардино, който предлага всякаква кухня, включително местни специалитети, а ако искате автентично и различно меню, “Далджа шкембеджийница”. Тя се намира в туристическия комплекс “Белите брези” и е наистина различно място, което ще ви очарова с вкус, удобство и топлина.\nФинални думи и препоръки за Дяволският мост\nКолко мистика и вълнуваща история, в която Родопите отново ни потапят. Вероятно дори като тръгнете от мястото, още ще мислите за Димитър и легендата, ще се чудите ли видели ли сте образа на Дявола или той е останал невидим, но някъде там.\nТочно това са Родопите, едно китно място, което ни пренася през епохите и годините, разказва ни истории и ни кара да го обичаме и да се потапяме в него с желание всеки път в следващото и следващото пътешествие, точно като това на Дяволския мост.\nДесислава Мильошина\t⛲ Забележителности 31 Март 2022\t Последно обновена на 31 Март 2022\t Посещения: 20


полов акт — Lechenie.bg\nTag "полов акт"\nПорното си е извоювало славата на нещо, което не е хич препоръчително или добро. Напротив, често то се обсъжда като изключително лошо и дори гнусно, на моменти. И макар че извратеността, която се съдържа понякога в него, бива факт, всъщност\nСексът е важен аспект от живота на всеки. Ако сте във връзка, това е едно от най-важните неща, които могат да ви привържат с партньора ви. И докато много мъже нямат сексуални проблеми, има малцина, които страдат от някаква форма\nМного мъже смятат, че колкото повече издържат по време на полов акт, то толкова по-добри са в леглото и това е показател за техните умения. И защо не, все пак това увеличава сексуалното удоволствие на техния партньор. И това не\nЗащо стюардесите се разболяват по-често от рак


Карат бежанци с бусове за 300 лв., идват през зелена граница от Гърция – КРИМИНАЛНО\nКарат бежанци с бусове за 300 лв., идват през зелена граница от Гърция\nШофьори карат групи бежанци с бусове за 300 лв. на курс. Няма значение дали са пет или петнадесет човека, тарифата е твърда. Това разкриват от Гранична полиция пред в. „Телеграф“.\nВ момента има сериозен наплив към границата ни особено откъм Гърция, където ври и кипи от нелегални мигранти. По данни на ГДГП само за миналата седмица 400 бежанци са опитали да влязат у нас. За 350 от тях са били алармирани гръцките власти и те са ги задържали още в дълбочина, а нашите граничари са задържали останалите около 50 души. Те са настанени вече в бежанските центрове.\n„Бежанците плащат за трансфер от Турция до Германия или Франция например, зависи от желанието им. Цената е паднала, варира около 2500 евро на човек за целия маршрут, които се разпределят между организаторите на канала и самите трафиканти. Вече у нас обаче има отговорници, които им взимат пари за всякакви други услуги, какъвто е превоза с микробуси във вътрешността на България“, заявиха гранични полицаи.\nПо думите им около всеки от шофьорите на бусове има отцепки, които карат пред и зад него и гледат да няма засечки по трасетата от полиция или други служби. На тези хора също се плаща допълнително.\nПочти всички от бежанците са млади мъже в добра спортна форма, сочат оперативните данни на службите. Сред тях рядко има семейства с жени и малки деца. Всички са въоръжени с модерни телефони, в които има инсталирано определено интернет приложение за сателитни карти. Въвеждат джи пи ес-координатите в него, за да могат да стигнат до точката, в която ще ги чака следващия каналджия. Това се отнасяло за онези от нелегалните мигранти, които минават през зелена граница.\nОт няколко седмици има засечени и няколко опита за минаване през река Марица. „Правят го в момента пеша, избират места, където нивото на реката е ниско, преджапват буквално. Има и такива, които обаче са подготвени с гумени лодки“, допълниха разследващи. Точките, през които пресичали най-често браздата са в Ново село, Ивайловград, Крумовград, КПП-то при Петрич.\nВече влезли у нас, мигрантите се товарят в бусове и тръгват към границата ни със Сърбия. Настаняват ги за по 1-2 нощи да спят в изоставени къщи в пограничните райони и в горите край Ихтиман. Вече не влизали в ромските гета, тъй като има засилено полицейско присъствие особено в корона-епидемията и много се набивали на очи. Само преди броени дни например била хваната цяла група мигранти в с. Момково барабар с каналджиите.\n6300 трошки висят по улиците в София, май само ги броят…


Българската мафия вече не е тъпа – кафенето\nkostastefanov\tслед Uncategorized\t септември 26, 2018 24 Words\nРазмисли по повод последните действия на антикорупционната комисия\nИма два вида граждани: едни, които поради незаинтересованост или – да го наречем – лични дефицити не успяват да асимилират и да си обяснят това, което реално се случва. Тези хора упорито вярват, че шъ съ опрайм, а.к.а може да се повишат заплатите, докато всички нормални заплатодатели се изнасят в свински тръс, появяват се някакви Гинки, а останалите тук имат да превъзмогват подкупи от 1 милион за кварталната кметица…\nДругите са тези, които осъзнато разбират какво става, но с тънка усмивчица твърдят точно обратното: че всичко е точно, народът, добър и мирен, бива бунен от шестима злобни соросоиди, важното е да сме живи и здрави.\nХора като висшите ГЕРБ-ери, ръководството на групировката ДПС, издателите на свинските бухалки и прочее са от вторите. Характерно за вторите е, че опитват да убедят първите, че всичко е стабилно и окей.\nСилно искам да вярвам, че не е от първите и бившият прокурор, сега председател на КПКОНПИ Пламен Георгиев.\nСутринта той невинно обясняваше как – да, имало е проверки и на Делян Пеевски, и на Доган можело, и на Борисов… Обаче – малшанс, няма образувано досъдебно производство и повдигнато обвинение от прокуратурата, върху което да стъпят, и тогава – ти да видиш! – как можеше да им таковат таковата. „Играли смо добро, али зайебао нас судия…“\nВиж, за всичко, което по някаква причина се е отъркало, но после изпаднало от орбитата на Борисов, има изобилие от налични такива данни.\nСъщият този човек преди време ни каза, че Пеевски или е най-чистият човек в държавата, или има най-добрите адвокати. Първата ти мисъл е: „Тоя верно се е*ава“…“\nОбаче е*авките почват много да болят, предполагам, ако си от страната на булката. Под „страната на булката“ разбирам лица, върху които – без нито да харесвам, нито да съм имал нещо общо с тях (декларирам), като например Иво Прокопиев или Трайчо Трайков, се стоварва откровен държавен терор. Облечен в бездарно скроена на коляно от някой модист като Дани Кирилов роба на псевдозаконност. И почти винаги с подписа на някой прокурор.\nДа припомним, че съвсем скоро имаше богата гама от още законови извращения в шоуто „Какво може да ви се случи с подпис от прокурор“. Например да образува нещо си и така всеки съдия да не може да си получи обезщетенията при напускане. И това – след като същата прокуратура се бори като лъв Петьо Еврото да си тръгне от системата, без да му образува нищо, за да не му пострадат 20-те заплати (най-малкото).\nТа, да кажа – българската мафия отдавна не е тъпа. Шегувахме се с момците с ланците и уголемените мандибули навремето, нищо че те си забогатяха, а ние с шегите си останахме…\nНашата мафия, вместо да млати с бухалката, си взе с франчайз договор разни демократични завоевания като Сметна палата, сега Комисията за противодействие на корупцията, а още по-рано – онази за предотвратяване и установяване конфликт на интереси. Да, онази същата, която от куче пазач на нормалното и подчинено на закона общество се превърна в „да се удари“ за едни и съответно „да се оправи“ за други.\nТова пък го пишеше в едно тефтерче, което изчезна, докато някой си се облекчавал на поляната пред Столичното следствие… После пак кажете, че не се е*ават с нас.\nСъщата тежка воня – със или без тефтерче – се носи от Комисията за защита на конкуренцията, Банковия надзор и почти всичко, на което името му започва с „Държавна агенция“…\nНо да се върнем на търсенето на тези пусти милиони, откраднати, отклонени, откомисионерствани и пр. от публичната „баница“. Всъщност освен известни съмнения, свързани със снагата на нЕкои родолюбиви министри, явно са трудни за виждане с просто око.\nТака например прави впечатление, че докато някой е в обкръжението на Краля Слънце, явно явленито хало* замътва бистрия поглед на търсача на милионите Пламен Георгиев – същия, който между другото навремето не откри нищо нередно в това Борисов да нарежда по телефона да се махат проверяващи агенти от завод нарушител, защото бил поел ангажимент пред Първанов.\nСъщият този прокурор, който с вдигане на рамене обяснява как е невъзможно да се извади нещо около Пеевски, Доган или Борисов, изрази ясно становище спрямо съдийка от СГС, която спря дело за КТБ, не за друго – а за да пита преюдициално Съда на ЕС в Люксембург. Няма да повярвате, но първо трибуна му дадоха, а после се включиха на негова страна всички „кой“-ски медии, като изляха съдържанието на собствените си клоаки върху въпросната съдийка. Защото винаги има едни трети – освен изредените в началото два типа хора, на които далаверата им е да дооглозгат трупа. Дейност, от която стават все по-охранени, мазни и зализани – достатъчно е да им видите снимките.\nБългарската мафия вече не е тъпа. Може и да беше, но вече не е. И въобще не се кани да се дава лесно. Защото въпросът е на живот и смърт и за нас, но и за тях.\nБел. ред. – * Оптичната измама около Слънцето и Луната и др. – аура, нимб, ореол.